เจอ กล่องดำ กริพเพนแล้ว เตรียมถอดรหัส ผู้พันแอร์ พูดก่อนเครื่องตก
ภาพเครื่องบิน บข.20 JAS-39 กริพเพน โดย กองทัพอากาศ ,โฆษก ทอ.เผยข่าวดี พบชิ้นส่วน เรคคอร์ด หรือ กล่องดำ ของเครื่องกริพเพน คาดคณะกรรมการจะนำมาถอดรหัสเพื่อฟังข้อมูลของกล่องบันทึกเสียงก่อนที่เครื่องจะประสบอุบัติเหตุว่าสาเหตุมาจากเรื่องใด ย้ำกองทัพอากาศจัดซื้อกริพเพนมาในราคาที่ถูกที่สุด และ ทอ.ได้ประโยชน์มาก วอนอย่านำไปเสนอข่าวในเชิงลบ ควรหยุดขุดคุ้ยได้แล้ว,เมื่อวันที่ 16 ม.ค.2560 พล.อ.ต.พงษ์ศักดิ์ เสมาชัย โฆษก ทอ. เผยว่า การสอบสวนหาสาเหตุของเหตุการณ์สยองขวัญวันเด็ก เครื่องบินขับไล่ กริพเพน ของกองทัพอากาศ ที่ขึ้นบินโชว์ในงานวันเด็กแห่งชาติ ที่กองบิน 56 อ.คลองหอยโข่ง จ.สงขลา เกิดเสียการทรงตัว ปักหัวดิ่งกระแทกพื้นระเบิดไฟลุกท่วม บริเวณหัวทางวิ่ง 26 ฝั่งการท่า ภายในรั้วสนามบิน คร่าชีวิต ผู้พันแอร์ น.ต.ดิลกฤทธิ์ ปัถวี นักบินหนุ่มวัย 34 ปี ล่าสุดคณะกรรมการสำนักงานนิรภัยกองทัพอากาศ ที่ได้ส่งคณะกรรมการเข้าตรวจสอบร่วมกับกรมช่างอากาศ และกรมสรรพาวุธทหารอากาศ ได้พบชิ้นส่วน กล่องดำ หรืออุปกรณ์ เรคคอร์ด CSMU ที่ติดตั้งบนเครื่องบินกริพเพนแล้ว ซึ่งเจ้าหน้าที่จะนำมาถอดรหัสที่นักบินใช้ในการบันทึกเสียงระหว่างที่เครื่องขึ้นบิน จนเครื่องประสบอุบัติเหตุ คาดว่าไม่เกิน 2 เดือน จะสามารถสรุปผลอุบัติเหตุครั้งนี้ได้ ,การเข้าตรวจสอบเมื่อวานเป็นไปด้วยความยากลำบาก เพราะมีฝนตกตลอดทั้งวัน และเจ้าหน้าที่ ทอ.ก็ไม่ละความพยายาม เพื่อที่จะเก็บข้อมูลออกมาให้ได้มากที่สุด พล.อ.ต.พงษ์ศักดิ์ กล่าว และว่าช่วงนี้ในส่วน ทอ.ยังจะไม่มีการแถลงข่าวใดๆ เพราะเมื่อวานนี้ (15 ม.ค.) พล.อ.อ.จอม รุ่งสว่าง ผบ.ทอ. ได้ชี้แจงและตอบข้อซักถามในข้อสงสัยของนักข่าวไว้หมดแล้ว และขณะนี้มีสื่อบางส่วนพยายามนำเรื่องเก่ามาโจมตี และเสนอข่าวไปในเชิงลบ ในเรื่องการจัดซื้อเครื่องแพง ซึ่งขอยืนยันว่า ทอ.เราจัดซื้อเครื่องกริพเพนมาในราคาถูกที่สุด และเราได้ประโยชน์มากที่สุด โฆษก ทอ.กล่าว,พล.อ.ต.พงษ์ศักดิ์ กล่าวยืนยันว่า กองทัพอากาศไทยจัดซื้อเครื่องบินกริพเพน ได้ประโยชน์ในทุกๆ ด้าน ทั้งด้านเครื่องบินที่ใหม่ มีสมรรถนะสูง ด้านเทคโนโลยี การฝึก ศึกษา และความสัมพันธ์ระหว่างกองทัพ และขณะนี้เราก็มีเครื่องเข้าประจำการครบ 1 ฝูง คือ 12 ลำ และเชื่อว่าเพียงพอกับภารกิจ แต่ในตามแผนการจะมีการจัดหาเพิ่มเติมอีกหรือไม่นั้น เรามีหน่วยยุทธการทหารอากาศ ที่จะทำการศึกษาในอนาคต แต่ทั้งนี้ต้องขึ้นอยู่กับงบประมาณด้วย,โฆษก ทอ.ยังกล่าวด้วยว่า สำหรับเรื่องสิทธิที่ น.ต.ดิลกฤทธิ์ ปัถวี จะได้รับสำหรับการเสียชีวิตระหว่างปฏิบัติหน้าที่ จะมีการปูนบำเหน็จพิเศษ 7 ขั้น ได้รับพระราชทานยศ เป็น พลอากาศโท และเครื่องราชอิสริยาภรณ์ ท.ม. หรือ ชั้นทวีติยาภรณ์มงกุฎไทย เงินสงเคราะห์ข้าราชการเสียชีวิตในการปฏิบัติหน้าที่ราชการ ตามระเบียบของทางราชการ,นอกจากนี้เว็บไซต์ของกองบิน ,www.wing7.rtaf.mi.th, อันเป็นหน่วยต้นสังกัดของ น.ต.ดิลกฤทธิ์ ปัถวี ยังได้ร่วมแสดงความไว้อาลัยของการจากไปครั้งนี้ของผู้พันแอร์ ด้วยการเขียนคำอาลัยต่างๆ และคลิปเพลง ฟ้าร้องไห้ อีกด้วย.,ข่าวที่เกี่ยวข้อง ,คลิกที่นี่
โฆษก ทอ.เผยข่าวดี พบชิ้นส่วนเรคคอร์ด หรือกล่องดำของเครื่องกริพเพน คาดคณะกรรมการจะนำมาถอดรหัสเพื่อฟังข้อมูลของกล่องบันทึกเสียงก่อนที่เครื่องจะประสบอุบัติเหตุว่าสาเหตุมาจากเรื่องใด ย้ำกองทัพอากาศจัดซื้อกริพเพนมาในราคาที่ถูก
กริพเพนตก,กริพเพน,ดิลกฤทธิ์ ปัถวี,ผู้พันแอร์,บินโชว์วันเด็ก